Portal: Alternativ behandling

For det tidligere svenske elektroteknikkonsernet, se ASEA.

**Asea** er et amerikansk nettverksselskap grunnlagt i 2009 av Verdis Norton og James Pack. Selskapets hovedkontor ligger i Salt Lake City i Utah.

Aseas hovedprodukt er vann på flaske som oppgis å inneholde bordsalt, men som skal være prosessert på en spesiell måte slik at det inneholder redox signalmolekyler. Ifølge selskapets egne markedsføring ligger 17 års forskning bak dette produktet, og vannet fra Asea skal være det eneste i markedet som kan tilføre kroppen disse molekylene. Flasker med dette vannet omsettes gjennom multi-level marketing.

Asea ble offisielt lansert i Norge høsten 2012, og spredte seg raskt gjennom etablerte nettverksmiljøer. En rekke norske idrettsprofiler er også blitt vervet til nettverket. I august 2013 ble selskapet offisielt lansert i Sverige. Blant de registrerte selgerne er John Virapen som har skrevet boken *Dødelige bivirkninger* om sin erfaring fra legemiddelbransjen.

I desember 2012 sendte NAFKAM et varsel til Helsedirektoratet om at Asea ble markedsført med helsepåstander som ikke kunne dokumenteres. Det kom samtidig inn en bekymringsmelding om en pasient som hadde fått leverskade etter å ha drukket Asea-vann i tillegg til mye annet. Norske Asea-distributører har på sin side avvist påstander om at produktet inneholder helseskadelige ingredienser. Ifølge det svenske Livsmedelsverket savner produktet dokumentasjon på helseeffektene som hevdes.

I oktober 2014 ble Asea av italienske bøtelagt for brudd på forbudet mot pyramidespill. Det ble slått fast at selskapets forretningsplan var rigget slik at den stimulerte til å verve stadig nye selgere fremfor å selge produkter, og det ble også påpekt udokumenterte helsepåstander i markedsføringen.

Referanser
----------

1. ↑  Verification Procedure for Reactive Molecules in ASEA™ Arkivert 21. oktober 2012 hos Wayback Machine. Asea
2. 1 2  *Lokkes av Mirakelvann*, Kapital 13/2013 «I tillegg til en rekke kjente idrettspersonligheter prydes medlemslisten av Tomm Murstad Jr. som driver populære Tomm Murstad Sjøleir for barn om sommeren, samt litt mindre velrenommerte navn som tidligere verdensleder Tor Einar Olaisen i det fallerte pyramideselskapet World Games, samt misjonær og tidligere pastor Jan Ernst Gabrielsen, som blant annet var norsk kontaktperson for gullpyramiden Joseph Wealth System.»
3. ↑  Läkare anser att "hälsovatten" är en bluff[*død lenke*] Hallandsposten
4. ↑  ASEA - vanligt koksalt blir hälsodryck i pyramidförsäljning Arkivert 7. september 2014 hos Wayback Machine. Mats Reimers blogg på Dagens Medicin
5. ↑  Varsel fra NAFKAM Universitetet i Tromsø
6. ↑  *Lokkes av Mirakelvann*, Kapital 13/2013 «- Vi fikk en bekymringsmelding fra Universitetssykehuset i Tromsø, der en pasient hadde drukket dette vannet i tillegg til mye annet, og fikk leverskader.»
7. ↑  Mener helsevann kan være farlig NRK
8. ↑  Belägg saknas enligt Livsmedelsverket[*død lenke*] Hallandsposten
9. ↑  Vendite piramidali, Antitrust sanziona tre società per 500 mila euro Arkivert 6. februar 2015 hos Wayback Machine. Help Consumatori (italiensk)
10. ↑  Stop alle vendite piramidali di bevande dietetiche: multa di 500 mila euro dell’Antitrust contro Vemma Italia, Asea Italy e Organo Gold Europe Il Fatto Alimentare (italiensk)

Eksterne lenker
---------------

* (en) Offisielt nettsted Rediger på Wikidata